कन्नड़ एक्ट्रेस राम्या बोलीं- उस वक्त राहुल गांधी ने इमोशनल सपोर्ट दिया
Karnataka Actress And Congress MP Ramya Speaks About Rahul Gandhi - कन्नड़ एक्ट्रेस और पॉलिटिशियन रहीं राम्या ने कहा है कि अगर राहुल गांधी न होते तो वो अपने साथ कुछ गलत कर सकती थीं। कर्नाटक के मांड्या लोकसभा सीट से सांसद रहीं राम्या ने कहा
कन्नड़ एक्ट्रेस और पॉलिटिशियन रहीं राम्या ने कहा है कि अगर राहुल गांधी न होते तो वो खुदकुशी कर लेतीं। कर्नाटक के मांड्या लोकसभा सीट से सांसद रह चुकी राम्या ने कहा कि उनके पिता आरटी नारायण के निधन के बाद वो पूरी तरह टूट गई थीं। उन्हें सुसाइड के भी ख्याल आने लगे थे।
पिता के निधन को दो हफ्ते बाद ही उन्हें संसद भवन जाना था। राम्या ने कहा कि संसद में किसी को नहीं जानती थीं, तब राहुल गांधी ने उन्हें इमोशनली सपोर्ट किया था।
दुख और पीड़ा को कभी काम के बीच नहीं आने दिया
दिव्या स्पंदना के नाम से मशहूर राम्या वीकेंड विद रमेश सीजन 5 में बतौर गेस्ट शामिल हुई थीं। इस दौरान उन्होंने कहा, "मुझे संसद की कार्यवाही के बारे में कुछ नहीं पता था। मैं उस समय पिता के निधन से अंदर से बहुत टूटी हुई थी। मैंने अपने दुख को काम के बीच नहीं आने दिया। मांड्या के लोगों का विश्वास था, जिससे मुझे आगे बढ़ने के लिए कॉन्फिडेंस मिला।"
राहुल गांधी ने भावात्मक मदद रूप से काफी मदद की
राम्या 2012 में भारतीय राष्ट्रीय कांग्रेस की यूथ विंग से जुड़ीं थीं। 2013 में उन्हें कर्नाटक के मांड्या से उपचुनाव लड़ने का मौका मिला जिसमें उन्होंने जनता दल (सेक्‍यूलर) के सीएस पुट्टाराजू को 67 हजार से अधिक वोटों से हराया था। हालांकि 2014 में हुए आम चुनावों में वो हार गई थीं।
उन्होंने अपनी बातचीत में आगे कहा, "मेरी जिंदगी में सबसे ज्यादा प्रभाव मेरी मां का रहा है। दूसरे नंबर पर मेरे पिता और तीसरे नंबर पर राहुल गांधी हैं। मैं चुनाव हार गई थी, पिता को भी खोने का दुख था। सुसाइड तक के ख्याल आने लगे थे। उस वक्त राहुल गांधी ने भावात्मक रूप से मेरी काफी मदद की थी।"
राजनीति के लिए फिल्मों से संन्यास लिया, अब दोबारा वापसी करने को तैयार
राम्या ने फिल्मों में डेब्यू दिवंगत एक्टर पुनीत राजकुमार की 2003 में आई फिल्म 'अभी' से की थी। इसके अलावा उन्होंने और भी कई ब्लॉकबस्टर फिल्मों में काम किया। 2012 में उन्होंने पॉलिटिक्स जॉइन करने बाद फिल्में छोड़ने की घोषणा की।
हालांकि 2014 में हार का मुंह देखने के बाद फिर से फिल्मों की तरफ रुख किया। अब वो जल्द ही फिल्म 'उत्तराखंडा' के साथ बड़े पर्दे पर वापसी करने जा रही हैं।
ये खबरें भी पढ़ें ...
विवेक अग्निहोत्री ने प्रियंका गांधी पर कसा तंज:करण जौहर की फिल्म में काम करने की दी सलाह
डायरेक्टर विवेक अग्निहोत्री ने प्रियंका गांधी पर तंज कसा है। दरअसल सूरत कोर्ट ने कांग्रेस के नेता राहुल गांधी की संसद की सदस्यता रद्द कर दी है। इसी के विरोध में प्रियंका गांधी ने कहा कि उनके परिवार ने अपने खून से इस देश के लोकतंत्र की नींव रखी है। पूरी खबर पढ़ें